Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (Miniszteri Bizottság) Ajánlásai egyes állatfajok szállítására. Magyarországon lásd még a 13/1999. (IV.28) KHVM–FM együttes rendeletet.
Paragraph Index: 437

d) a Pensky-Martens készülék esetén: (i) az ISO 2719:1988 nemzetközi szabvány; (ii) az EN 22719:1994 európai szabvány annak mindenkori nemzeti kiadása formájában (pl. BS 2000, 404 rész / EN 22719); (iii) az ASTM D 93:1994 amerikai szabvány; (iv) az IP 34:1988 Institute of Petroleum szabvány. 2.3.3.1.6 A 2.3.3.1.4 és a 2.3.3.1.5 pontban felsorolt vizsgálati módszereket csak az egyes módszereknél felsorolt lobbanáspont tartományban lehet használni. A használandó módszer kiválasztásánál figyelembe kell venni az anyag és a mintatartó közötti kémiai reakció lehetõségét. A készüléket a biztonsági elõírások betartása mellett huzatmentes helyen kell felállítani. Biztonság okáért ajánlatos a szerves peroxidok és az önreaktív anyagok esetén (amelyek „energetikai” anyagoknak minõsülnek), valamint a mérgezõ anyagok esetén olyan módszert választani, amelyhez csekély mintamennyiség – kb. 2 ml – szükséges. 2.3.3.1.7 Ha a 2.3.3.1.5 pont szerinti nem-egyensúlyi módszerrel meghatározott lobbanáspont 23 °C ± 2 °C vagy 61 °C ± 2 °C, az eredményt ugyanazon készüléket használva a 2.3.3.1.4 pont szerinti egyensúlyi módszerrel meg kell erõsíteni. 2.3.3.1.8 A gyúlékony folyadék besorolásakor felmerülõ vita esetén a feladó által javasolt besorolást kell elfogadni, ha az illetõ folyadék lobbanáspontjának ellenõrzõ vizsgálata során az eredmény nem tér el 2 °C-nál nagyobb mértékben a 2.2.3.1 bekezdésben megadott értékhatároktól (23 °C, illetve 61 °C). Ha 2 °C-nál nagyobb az eltérés, még egy ellenõrzõ vizsgálatot kell végezni, és az ellenõrzõ vizsgálatok során kapott legkisebb értéket kell figyelembe venni. 2.3.3.2 Vizsgálat a peroxid-tartalom meghatározására Valamely folyadék peroxid-tartalmát a következõ vizsgálati eljárással kell megállapítani: A titrálandó folyadékból p mennyiséget (kb. 5 g-nyit 0,01 g pontossággal mérve) bele kell önteni egy Erlenmeyer-lombikba, ehhez hozzá kell adni 20 cm3 ecetsav-anhidridet, és kb. 1 g-nyi porrá tört szilárd kálium-jodidot, ezt összerázva tíz perc eltelte után három perc alatt kb. 60 °C-ra kell hevíteni. Miután öt percen át hûlni hagyták, 25 cm3 vizet kell hozzáadni. Félórai állás után a szabaddá vált jódot indikátor hozzáadása nélkül 0,1 normál nátriumtioszulfát oldattal kell titrálni. A teljes elszíntelenedés jelzi a reakció végét. A tioszulfát oldatból szükséges térfogatot n-nel jelölve (cm3-ben), a folyadék peroxid-tartalma (H2O2-re vetítve) a képletbõl adódik. n p 2.3.4 Vizsgálat a folyékonyság meghatározásához A folyékony vagy viszkózus anyagok és keverékek, valamint a pasztaszerû anyagok folyékonyságának meghatározására a következõ módszert kell alkalmazni: 2.3.4.1 Vizsgálókészülék Kereskedelmi forgalomban kapható, ISO 2137:1985 szabvány szerinti penetrométer 47,5 + 0,05 g-os vezetõrúddal; kúpos furatokkal ellátott 102,5 + 0,05 g tömegû duralumíniumból készült szitatárcsával (lásd a 4. ábrát); és a minta befogadására alkalmas, 72...80 mm belsõ átmérõjû penetrációs tartállyal. 2.3.4.2 Vizsgálati eljárás A mintát legkésõbb fél órával a mérés elõtt a penetrációs tartályba öntjük. A tartályt a légmentes lezárás után a mérésig mozdulatlan állapotban kell tartani. A mintát a légmentesen lezárt penetrációs tartályban 35 °C + 0,5 °C hõmérsékletre felmelegítjük és a penetrométer asztalára helyezzük közvetlenül a mérés elõtt (legfeljebb 2 perccel elõbb). Ezt követõen a szitatárcsa S csúcsát a folyadék felületére helyezzük, és mérjük a behatolás mélységét az idõ függvényében. 2.3.4.3 Az eredmények értékelése Az anyag pasztaszerû, ha az S csúcsot a minta felületére helyezve a mérõórán leolvasott behatolás

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes